Document ID: 32011R0162

ΚΑΝΟΝΙΣΜΌΣ (ΕΕ) αριθ. 162/2011 ΤΗΣ ΕΠΙΤΡΟΠΉΣ
της 21ης Φεβρουαρίου 2011
για τον καθορισμό των κέντρων παρέμβασης ρυζιού
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 41, σε συνδυασμό με το άρθρο 4,
Εκτιμώντας τα ακόλουθα:
(1)
Στο παράρτημα Β του κανονισμού (ΕΚ) αριθ. 1173/2009 της Επιτροπής (2) ορίζονται τα κέντρα παρέμβασης για το ρύζι που αναφέρονται στο άρθρο 2 του κανονισμού (ΕΚ) αριθ. 670/2009 της Επιτροπής (3). Το παράρτημα Α του εν λόγω κανονισμού, στο οποίο ορίζονται τα κέντρα παρέμβασης για τον σκληρό σίτο, καταργήθηκε με τον κανονισμό (ΕΕ) αριθ. 1125/2010 της Επιτροπής, της 3ης Δεκεμβρίου 2010, για τον καθορισμό των κέντρων παρέμβασης σιτηρών και την τροποποίηση του κανονισμού (ΕΚ) αριθ. 1173/2009 (4).
(2)
Ο κανονισμός (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (5) προβλέπει τους όρους που πρέπει να τηρούνται, από την περίοδο εμπορίας 2010/2011, για τον καθορισμό και την έγκριση των κέντρων παρέμβασης σιτηρών και των αποθηκών τους.
(3)
Από την 1η Σεπτεμβρίου 2010, ο κανονισμός (ΕΕ) αριθ. 1272/2009 καταργεί τον κανονισμό (ΕΚ) αριθ. 670/2009 όσον αφορά το ρύζι.
(4)
Από την 1η Σεπτεμβρίου 2010, τα κέντρα παρέμβασης ρυζιού που ορίζονται κατ’ εφαρμογή του άρθρου 41 του κανονισμού (ΕΚ) αριθ. 1234/2007 πρέπει να πληρούν τους όρους των άρθρων 2 και 3 του κανονισμού (ΕΕ) αριθ. 1272/2009. Πρέπει, συνεπώς, να καταργηθεί ο κανονισμός (ΕΚ) αριθ. 1173/2009.
(5)
Σύμφωνα με το άρθρο 55 παράγραφος 1 του κανονισμού (ΕΕ) αριθ. 1272/2009, τα κράτη μέλη κοινοποίησαν στις υπηρεσίες της Επιτροπής τον κατάλογο των κέντρων παρέμβασης ρυζιού για τον πραγματικό ορισμό τους και τον κατάλογο των αποθηκών των εν λόγω κέντρων, τα οποία έχουν εγκρίνει δεδομένου ότι πληρούν τους ελάχιστους όρους που απαιτούνται από την ενωσιακή νομοθεσία. Στις περιπτώσεις που το επίπεδο παραγωγής ρυζιού είναι χαμηλό ή που από την αξιολόγηση δεν προκύπτουν περιοχές με πλεονάσματα ρυζιού και η παρέμβαση δεν χρησιμοποιήθηκε για μεγάλη χρονική περίοδο, ορισμένα κράτη μέλη δεν κοινοποίησαν κέντρα παρέμβασης ρυζιού.
(6)
Για να εξασφαλιστεί η ομαλή λειτουργία του καθεστώτος δημόσιας παρέμβασης, είναι σκόπιμο η Επιτροπή να ορίσει τα κέντρα παρέμβασης ανάλογα με τη γεωγραφική τους θέση και να δημοσιεύσει τον κατάλογο των αποθηκών των εν λόγω κέντρων, καθώς και όλες τις αναγκαίες πληροφορίες για τους επιχειρηματίες τους οποίους αφορά η δημόσια παρέμβαση.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κέντρα παρέμβασης ρυζιού που αναφέρονται στο άρθρο 2 του κανονισμού (ΕΕ) αριθ. 1272/2009 ορίζονται στο παράρτημα του παρόντος κανονισμού.
Οι διευθύνσεις των αποθηκών των κέντρων παρέμβασης και τα λεπτομερή στοιχεία για τις αποθήκες αυτές και τα κέντρα παρέμβασης δημοσιεύονται στο διαδίκτυο (6).
Άρθρο 2
Ο κανονισμός (ΕΚ) αριθ. 1173/2009 καταργείται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 2011.

Labels: 3
17
18